CELEX: C2004/094/125
Language: el
Date: 2004-04-17 00:00:00
Title: Προσφυγή του Angelo Wille κατά του Ευρωπαϊκού Κοινοβουλίου, που ασκήθηκε στις 16 Δεκεμβρίου 2003

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/44
            
         Προσφυγή του Angelo Wille κατά του Ευρωπαϊκού Κοινοβουλίου, που ασκήθηκε στις 16 Δεκεμβρίου 2003
   (Υπόθεση T-412/03)
   (2004/C 94/125)
   Γλώσσα διαδικασίας: η γερμανική
   Στις 16 Δεκεμβρίου 2003 ο Angelo Wille, κάτοικος Βρυξελλών, εκπροσωπούμενος από τον δικηγόρο D. Rogalla, άσκησε προσφυγή ενώπιον του Πρωτοδικείου των Ευρωπαϊκών Κοινοτήτων κατά του Ευρωπαϊκού Κοινοβουλίου.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τις αποφάσεις του καθού της 24ης Φεβρουαρίου 2003, της 28ης Απριλίου 2003, της 20ής Μαΐου 2003 και της 17ης Σεπτεμβρίου 2003,
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων βάλλει κατά των αποφάσεων του Κοινοβουλίου με τις οποίες δεν του επιτράπηκε να μετάσχει στον διαγωνισμό EUR/A/167/02. Ως αιτιολογία για την απόρριψη της αιτήσεως του προσφεύγοντος προβλήθηκε το ότι ο προσφεύγων δεν διέθετε διετή τουλάχιστον επαγγελματική πείρα μετά την ολοκλήρωση της αναγκαίας πλήρους νομικής εκπαιδεύσεώς του.
   Ο προσφεύγων ισχυρίζεται ότι η απόρριψη είναι παράνομη, διότι υπέβαλε την αίτησή του εμπρόθεσμα και νομότυπα και, εξάλλου, πληροί επίσης όλες τις γενικές και ειδικές προϋποθέσεις για τη συμμετοχή στον διαγωνισμό. Ο προσφεύγων έχει ολοκληρώσει πλήρη κύκλο νομικής εκπαιδεύσεως και διαθέτει την αναγκαία επαγγελματική πείρα. Η έλλειψη νομιμότητας των απορριπτικών αποφάσεων οφείλεται σε εσφαλμένη ερμηνεία από το καθού των προϋποθέσεων της προκήρυξης του διαγωνισμού. Η εξομοίωση του πανεπιστημιακού πτυχίου με τον δεύτερο κρατικό διαγωνισμό, ο οποίος προβλέπεται στη Γερμανία, αντιβαίνει στο γράμμα της προκήρυξης και στην απαγόρευση των διακρίσεων λόγω ιθαγένειας, την οποία επιβάλλει το άρθρο 12 ΕΚ. Δεν επιτρέπεται να είναι οι απαιτήσεις για τους Γερμανούς νομικούς αυστηρότερες από ό,τι για τους πτυχιούχους των άλλων κρατών μελών.